
Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth

Mae Ysgol A yn un gynhwysol a chartrefol sy’n cynnig addysg Gymraeg o safon uchel lle mae pawb yn cael cyfle i ddatblygu sgiliau gydol oes (Ysgol A, 2023). Lleolir yr ysgol mewn ardal wledig ar gyrion tref Caerfyrddin  (Ysgol A, 2023). Mae dros 200 o ddisgyblion oed 3 i 11 oed yn mynychu’r ysgol hon sy’n cynnwys Meithrin, cynradd a dwy Ganolfan Anghenion dysgu ychwanegol (Estyn, 2022).  Mae “5% o’r ysgol yn gymwys ar gyfer prydau ysgol am ddim” sy’n is na chyfartaledd Cymru o 21% (Estyn, 2022) ( Palmer, et al., 2021). Mae’r holl staff yn cydweithio’n effeithiol i sicrhau lleoliad gofalgar ac ystyrir llais y disgybl yn ganolog i bob penderfyniad (Ysgol A, 2022)
Cefnogai’r ysgol Cwricwlwm i Gymru gan fynd ati’n weithredol i gefnogi’r pedwar diben a phrofiad addysgol ehangach I bob plentyn.
Ffocws yr aseiniad ydy blaenoriaethu Cymraeg fel pwynt o’r Cynllun Datblygu Ysgol gan ffocysu ar ddatblygu medrau darllen i ysgrifennu dysgwyr gan gynnwys ysgrifennu ymestynnol Cam Cynnydd 3 (Ysgol A, 2023).      Nodir nifer o nodau a strategaethau i gefnogi’r flaenoriaeth yma gan ddod â’r ysgol gyfan yn unedig.
[bookmark: _Hlk134818889]Mae Cynllunio Datblygu Ysgol (CDY) yn broses barhaus sy’n helpu ysgolion i gwrdd â’r heriau er mwyn gwella ansawdd a rheoli newid (Bennett, et al., 2000) Mae’r CDY yn fodd i drawsnewid y weledigaeth, a gredir gan Clover fel ‘the strategic intent which guides planning’ trwy flaenoriaethau, targedau a chamau gweithredu clir (Glover, 1990).  Golygir hyn bod ysgolion “are able to articulate their needs and also their priorities”  (Hargreaves & Hopkins, D, 1994). Mae Coleman a Bush yn ei ddweud yn syml iawn – “the origins of school development planning lie in the move towards school improvement and effectiveness” (Coleman & Bush, 2000).  Mae’r ysgol yn sefydliad dysgu sy’n pwysleisio ar cwrdd ag anghenion athrawon sy’n arwain at bodloni anghenion addysgol disgyblion. Mae Adroddiad Addysg 2005, yn nodi bod y ffocws hwn yn hanfodol os yw CDY i gyflawni ei ddiben craidd, sef gwella ysgolion (Cheney, 2005). Fel dywed Llywodraeth Cymru (2018) mae gwelliant ysgol yn broses tri cham: sefydlu targedau, cynllunio i'w cyrraedd ac yn olaf eu monitro a'u gwerthuso. Ar ben hynny, mae astudiaethau a gynhaliwyd gan Gray et al. (1996) yn dweud, mae mesur gwellaint mewn ysgolion yn cynyddu yn eu heffeithiolrwydd dros amser.
Dywed Potter et al (2002) bod angen parhau i ddatblygu er mwyn bod yn sefydliad sy’n yn ysgogi dysgu ac yn parhau i wneud gwelliannau er mwyn datblygu. Mae CDY yr ysgol yn fodd o weithredu newid (Llywodraeth Cymru, 2018). Rhaid iddo ddarparu ffordd o ymdrin yn effeithiol â datblygiadau newydd er mwyn sicrhau gwelliant mewn ysgolion lle mae’r holl randdeiliaid yn cael eu grymuso i wneud penderfyniadau ac ymgysylltu â chynllunio eu dyfodol addysgol eu hunain (Bennett, et al., 2000).
Mae gan Ysgol A gweledigaeth clir sef i ‘feithrin balchder yn yr ysgol, yr ardal leol a Chymru gan gynnwys yr iaith Gymraeg’ (Ysgol A, 2023).   Yn ychwanegol i hyn cafodd yr ysgol ymweliad Estyn ar ddechrau 2022 a nodwyd bod ‘safonnau ac agweddau dysgwyr at eu gwaith yn gryfder gyda bron pob un a holwyd yn gallu cyfathrebu yn y gymraeg am eu gwaith’ (Estyn, 2022).  Yn amlwg maen’t yn frwd am hyrwyddo’r iaith Gymraeg ac yn ei hystyried yn ased unigryw a gwerthfawr wrth wireddu dyheuad y Llyworaeth i godi siaradwyr Cymreig i filiwn erbyn 2050 (Llywodraeth Cymru, 2019).
Un o flaenoriaethau sy’n gysylltiedig ar Gynllun Datblygu yr ysgol ydy datblygu medrau darllen ac ysgrifennu Cymraeg y disgyblion (Ysgol A, 2023).  Gwelwyd hyn yn faes datblygu oherwydd yn ystod y blynyddoedd diwethaf, yn dilyn y cyfnodau clo, yr oedd pwyslais ar ddatblygu sgiliau llafar a chyfathrebu’r dysgwyr. Er fod hon yn ardal Cymreigaidd, mae nifer cynyddol o deuluoedd yr ysgol yn fewnfudwyr i Gymru (Office for National Statistics, 2021). Yn amlwg ni siaredir Cymraeg o gwbl yn eu cartrefi ac yn naturiol yr oedd angen datblygu’r agwedd yma i ymarfer yr iaith. Dywed Estyn yn ei hadroddiad bod y nifer healaeth y disgyblion yn troi i drafod yn y gymraeg yn naturiol wrth sgwrsio gyda’I gilydd o fewn eu dosbarthiadau (Ysgol A, 2023) (Estyn, 2022).   Yn ddiweddar croesawyd disgybl o Wlad Wcrain i ddosbarth blwyddyn 6 ac eto roedd angen darparu’n bridodol ar ei gyfer gan fod yn gynwysedig gan gofio taw ysgol a naws ac ethos Gymraeg oedd iddi.
Y corff llywodraethu sy’n gyfrifol dros y cynllun datblygu ysgol, ond yn ymarferol bydd y staff “yn gyfrifol am roi ar waith”  (Llywodraeth Cymru, 2018). Ar ôl dewis y flaenoriaeth ar sail hunan-arfarnu’r ysgol, penodir aelod o staff ac aelodau o’r llywodraethwyr i arwain y prosiect (Ysgol A, 2023). Eu dyletswydd hwy fyddai i osod targedau a meini prawf llwyddiant i’r disgyblion a’r ddarpariaeth ac yna ei fonitro arwain i leihau y bwlch mewn iaith a llythrennedd (Llywodraeth Cymru, 2018).
Y cam cyntaf oedd i baratoi’r ddarpariaeth gan geisio ar gyngor arbenigol, arsylwi arferion da a datblygu’r athrawon yn broffesiynol i gyflawni’r nod (Ysgol A, 2023).   Cafodd staff yr ysgol hyfforddiant ar ddefnyddio strategaethau i ddefnyddio darllen i hybu ysgrifennu (Ysgol A, 2023). Dangosai ymchwil bod manteision wrth ddanfon athrawon ar hyfforddiant, gan eu bod yn ehangu’u gwybodaeth a rhaeadru‘r hyn a ddysgwyd i weddill staff yr ysgol (Calderhead, & Shorrock, 1997). Gwelir hyn yn digwydd yn ysgol A mewn cyfarfodydda diwrnodau hyfforddiant staff.  Yn ogystal a hyn, llwyddodd yr ysgol dderbyn grant gwella addysg gan fod datblygu ysgrifennu ymestynnol yn bwysig i’r ysgol. “Diben y Grant Gwella Addysg yw gwella deilliannau addysgol ar gyfer pob dysgwr a lleihau effaith amddifadedd ar ddeilliannau dysgwyr.”  (GWE, 2019). Cefnogir, “blaenoriaethau cenedlaethol ar gyfer ysgolion, gan gynnwys gwell deilliannau mewn llythrennedd a rhifedd” (GWE, 2019). Mynychodd athrawon cyrsiau Pie Corbett sy’n darparu system cydlynol i addysgu dull siarad am ysgrifennu (Ysgol A, 2023) (Corbett & Strong, 2011). Mae'n bwerus oherwydd ei fod yn seiliedig ar egwyddorion sut mae plant yn dysgu. Mae plant yn dynwared yr iaith sydd ei hangen arnynt ar gyfer testun penodol ar lafar, cyn ei ddarllen a’i ddadansoddi, ac yna ysgrifennu eu fersiwn eu hunain (Corbett & Strong, 2011). Defnyddir y dull yma yn ystod fy mhrofiad yr yr ysgol a gwelir ei fod yn ysbrydoli’r disgyblion i ddatblygu sgiliau ysgrifennu a meddwl creadigol. 
Yr ail gam oedd i weithredu ar weithgareddau a strategaethau addas a fydd yn arwain at sicrhau gwelliant wrth ddatblygu medrau darllen i ysgrifennu dysgwyr gan gynnwys ysgrifennu ymestynnol Cam Cynnydd 3 (Llywodraeth Cymru, 2018). Wrth edrych ar y nodau, cyflwynwyd sesiynau stori a cherdd yr wythnos i’r holl ddosbarthiadau gan sicrhau eu bod yn dewis llyfrau cyfoethog gan allu trafod y straeon yn bwrpasol. Mae disgwyl i’r dosbarthiadau dderbyn cerdd yn wythnosol gan ymgyfarwyddo a hwy. Wrth ymchwilio gwelir nifer o fanteision i’r sgil yma, dangosai hyn datblygiad gwybyddol a bydd yr ailadrodd parhaus yn dysgu am yr iaith, gwella’r cof, canolbwyntio, deallusrwydd gofodol a’r sgiliau meddwl (Haslam, et al., 2014)
Ar ôl sefydlu Cynllun Clonc a strategaethau siarad i ysgrifennu (sef dull Pie Corbett) roedd hyder cynyddol yn y disgyblion i ddefnyddio’r Gymraeg gan ddangos gwelliant yng nghywirdeb ysgrifenedig hwy (Duggan & Thomas, 2017). Cefnogai Lewis (2016) hyn gan ddweud yn y Cylchgrawn Addysg Cymru “gall cyfuno addysgu llythrennedd a llafaredd fod yn fanteisiol, yn enwedig mewn dosbarthiadau gallu cymysg,” ychwanegai bod gan “dechnoleg rôl bwysig bosibl i'w chwarae o ran datblygu ysgrifennu os defnyddir hi'n ofalus.” Ni nodwyd hyn yn y Cynllun Datblygu Ysgol, felly gellir hyn fod yn rhywbeth ddefnyddiol i ychwanegu. Pwynt gweithredu arall oedd i addysgu’r broses ysgrifennu. Rhaid sicrhau cynllunio gofalus yma wrth drefnu camau adeiladol i’r tasgau ysgrifennu ond bod adborth cadarnhaol yn cael eu rhoi i bob cam (Carolan & Guinn, 3007). Bwriad hyn bod y plant yn gweld pwrpas i’r tasgau. Yn yr un modd, byddai’r disgyblion yn elwa i addysgu sgiliau darllen (Ysgol A, 2023).
Gwelir yr ysgol bod ganddynt ddyletswydd statudol nid yn unig darparu gwasanaethau Cymraeg, ond hefyd sicrhau eu bod yn hyrwyddo’r gymraeg (Ysgol A, 2022).  Yn anffodus gostyniad yn y nifer o siaradwyr cymraeg - yn ôl y cyfrifiad diwethaf yn 2021 (Miles, 2022). Dywed yr ysgol “rydyn ni’n gwneud ein gorau glas i gyfrannu mewn modd ystyrlon i gynyddu nifer siaradwyr Cymraeg Cymru i filiwn o siaradwyr erbyn 2050 yn unol ag amcan Llywodraeth Cymru” (Ysgol A, 2023) Ychwanegir ei fod yn “benderfynol o sicrhau bod yr Iaith Gymraeg yn parhau yn iaith fyw yng nghymunedau Sir Gâr.”  Dangosai’r ymchwil fod hyn yn nod ym mhob ysgol yng Nghymru oherwydd eu bod yn rhan o’r pedwar diben y Cwricwlwm i Gymru – fod dysgwyr yn “uchelgeisiol, yn alluog ac yn barod i ddysgu gydol ei fywyd” (Llywodraeth Cymru, 2020). Un o’r nodweddion hyn yw’r “gallu i gyfathrebu’n effeithiol mewn gwahanol ffurfiau a lleoliadau, drwy’r Gymraeg a’r Saesneg.” (Llywodraeth Cymru, 2020). Felly mae’r cwricwlwm yn ei wneud yn ofynnol “fod y gwaith o asesu ac arloesi sgiliau Cymraeg a gwybodaeth am y Gymraeg yn gwbl gysylltiedig ar addysgu a’r dysgu”  (Llywodraeth Cymru, 2020).  
Wrth adolygu’r hyn mae ysgol A wedi’i wneud yn barod, mae’n amlwg y flaenoriaeth bwysicaf yn Ysgol A yw i sicrhau bod pawb yn “ddiogel ac yn hapus” (Ysgol A, 2022). Mae codi safonau yn y Gymraeg yn flaenoriaeth er mwyn eu bod yn gallu asesu bod nifer helaeth y disgyblion yn datblygu, ac yn hyderus wrth siarad yn y Gymraeg mewn unrhyw sefyllfa o’u bywyd (Ysgol A, 2023).  Yn bendant, llwyddai’r ysgol i ddatblygu medrau cyfathrebu yn y Gymraeg mewn gweithgareddau addysgu ffurfiol.
Wrth edrych ar Adroddiad Estyn a’r Cynllun Datblygu Ysgol, mae’r ysgol hon wedi llwyddo i hunan-arfarnu’r sefyllfa presennol yn effeithiol iawn gan ystyried goblygiadau arolygiad Estyn diweddar. Ar y cyfan, llwyddwyd i dderbyn adroddiad cadarnhaol ond aeth yr ysgol yn syth ati i fynd i’r afael â’r argymhellion. Gyda llawer o waith dadansoddi data, cydnabod gwendidau’r ysgol gyfan a diffyg hyfforddiant a gwybodaeth ymhlith y staff roedd y Pennaeth, Llywodraethwyr a’r Uwch dîm rheoli yn barod i symud yr ysgol ymlaen. (Ysgol A, 2023).  Nodwyd yn syth yng Nghynllun Datblygu Ysgol am yr awydd I ddatblygu iaith yn ei gyfanrwydd (Ysgol A, 2023).  Yn eu cyfanrwydd, cafodd y cyfnod clo effaith negyddol ar sgiliau llafar a chyfathrebu gan fod rhan helaeth yn dod o gartrefi ddi-gymraeg ac o ganlyniad roedd hyn yn faes i ddatblygu yn y blynyddoedd cynt (Dafydd, 2021). Ond datblygodd bwlch gyda’r darllen a’r ysgrifennu gyda’r dysgwyr yn tanperfformio. Sylweddolir bod datblygu iaith y dysgwyr yn hanfodol i’w llwyddiant ym mhob maes o’r ysgol a bod angen gweithredu (Llywodraeth Cymru, 2020).

Er mwyn sicrhau bod Cynllun Datblygu Ysgol yn cael ei weithredu a’i ddiweddaru, mae angen adolygu’r effaith (Coleman & Bush, 2000).  Mae’n hanfodol bod yr ysgol hon yn treulio amser yn myfyrio ar yr hyn maent wedi ei wneud yn dda a’r hyn sydd angen iddynt wella (Hargreaves & Hopkins, D, 1994).  Rhaid iddynt werthuso cynnydd yn gyson ac mae’r corff llywodraethol yn gysylltiedig â hyn hefyd (Glover, 1990). Mae dyletswydd mawr ar ysgwyddau’r llywodraethwyr ond mae angen sicrhau cefnogaeth ac arweiniad ychwanegol ar rain er mwyn gallu cynorthwyo’u hysgolion wrth werthuso cynnydd yr ysgol yn sgil y CDY (Broadhead, et al., 1996). Yn ogystal â hyn, mae gan yr ysgol ymgynghorydd her sy’n sicrhau gweledigaeth eglur a chyfeiriad strategaethol ar gyfer yr ysgol (Llywodraeth Cymru, 2018). Yr ymgynghorydd her, y llywodraethwyr a’r pennaeth sy’n gyfrifol am berfformiad addysgiadol yr ysgol ac o ganlyniad yn cael sgil-effeithiau ar y dysgwyr (Llywodraeth Cymru, 2018). Mae'r gwerthusiad wedi dangos, mewn ysgolion hynny lle mae cynllunio datblygu effeithiol yn rhan o ddiwylliant yr ysgol, ei fod yn gwneud cyfraniad cadarnhaol i ysgogiad staff, ansawdd y dysgu ac addysgu a'r safonau y mae'r dysgwyr yn eu cyrraedd.
Erbyn hyn, rydyn ni gallu gwerthfawrogi pwysigrwydd blaenoriaethau Cynllun Datblygu Ysgol. Wrth ddod i gasgliad gwelir bod gosod gweledigaeth clir mor bwysig i fod yn arweinydd da ac arweiniai hyn i’r corff llywodraethol, athrawon, dysgwyr, teuluoedd ac aelodau o’r gymuned i gyd-weithio a chodi safonnau yn gyffredinol ar draws yr ysgol. Mae dangos undod yn allweddol I symud yr ysgol ymlaen a fydd yn cael effaith uniongyrchol ar y dysgwyr ac o ganlyniad yn codi safonnau yn y maes a oedd yn achosi pryder.  Llwyddwyd i osod  nifer o strategaethau cyrhaeddadwy i gwrdd â’r amcanion er mwyn codi safonnau Ieithoedd, Llythrennedd a Chyfathrebu sy’n allweddol tu fewn a thu allan yr ystafell ddosbarth. Yn sicr, mae Ysgol A yn adnabod ei chryfderau a’i gwendidau ac yn gweithredu ar argymellion ei arolwg diweddar.  Da oedd gweld bod Ysgol A wedi ymgeisio am grantiau gwella addysg fel adnodd ariannol i gefnogi’u nodau.                     .                                                                                                                                                                                      Mae’r ysgol yn dangos cydnabyddiaeth i godi safonnau’r iaith Cymraeg yng Nghymru ac unol a dyheuad Llywodraeth Cymru.  Credai Dalin a Rust : Mae ysgol da yn un sydd ei hun yn dysgu; yn sefydliad byw sy’n newid er mwyn parhau i fod yn sefydliad sy’n ysgogi dysgu.”  

